Държавен вестник, бр. 82, 2009 г., стр. 13

БРОЙ  82	
Д Ъ Р Ж А В Е Н  В Е С Т Н И К 	
СТР.  13  
„Чл. 81. (1) Наказва се с глоба от 20 до 
150 лв. лице, което:
1. не подаде заявление за подмяна на бъл­
гарските си лични документи в срок до 30 дни 
при промяна в имената, единния граждански 
номер, пола, гражданството, постоянния ад­
рес или при настъпили съществени и трайни 
изменения на образа;
2. не направи необходимото като родител, 
настойник или попечител за снабдяване с 
лична карта на лице, навършило 14-годишна 
възраст;
3. не подаде заявление за издаване на лична 
карта в срок до 30 дни, след като е заявил, 
че тя е повредена, унищожена, изгубена или 
открадната;
4. е навършило 18 години и не е подало 
заявление за издаване на лична карта;
5. не подаде заявление в срок до 30 дни за 
подмяна на личната карта след изтичане на 
нейната валидност;
6. не върне паспорта си или заместващия 
го документ на органа, който го е издал, в 
тримесечен срок след изтичане на неговата 
валидност или след отпадане на основанието 
за издаването или ползването му.
(2) Наказва се с глоба от 30 до 200 лв. 
лице, което: 
1. е български гражданин и не обяви пред 
компетентните български органи придобива­
нето на документи за самоличност, издадени 
от друга държава, в определения за това срок;
2. изгуби, повреди или унищожи български 
личен документ;
3. не е декларирало в тридневен срок изгуб­
ване, кражба, повреждане или унищожаване 
на български личен документ; 
4. е декларирало български личен документ 
за повреден, унищожен, изгубен или откраднат 
и е установено, че продължава да го използва; 
5. обяви неверни данни при подаване на 
заявление за издаване на български личен 
документ, ако не подлежи на по-тежко нака­
зание по друг закон;
6. използва нередовни български лични 
документи; 
7. попречи на упълномощените органи да 
извършат проверка за установяване на само­
личността му. 
(3) При повторно нарушение по ал. 2 на­
казанието е глоба от 50 до 300 лв.
(4) Дипломатическите и консулските пред­
ставителства на Република България в чужбина 
налагат и събират глобите, преизчислени в 
щатски долари, евро или в местна валута.“
§ 68. Член 82 се изменя така:
„Чл. 82. За маловажни нарушения на този 
закон се прилага разпоредбата на чл. 28 от 
Закона за административните нарушения и 
наказания или се налага глоба по квитанция 
до 20 лв. от упълномощените за това длъж­
ностни лица.“
§ 69. В допълнителната разпоредба се правят 
следните изменения и допълнения:
1. Наименованието се изменя така: „До­
пълнителни разпоредби“.
2. В § 1:
а) точка 2 се изменя така:
„2. „Нередовен български личен документ“ 
е този, който:
а) не е издаден по реда на този закон и не 
съдържа данните, предвидени в него;
б) не е официално заверен от органа, 
който го е издал, когато това се изисква, 
или е издаден от лице или орган, които не 
са компетентни;
в) не позволява установяване самоличност­
та на притежателя му по снимката;
г) има преправки, зачертавания, залича­
вания, добавки и други;
д) има следи от подмяна на снимката, пе­
чатът е неясен или изображението на лицето 
на снимката не съвпада с действителния му 
образ;
е) е с липсващи страници или с прибавени 
нови;
ж) е с изтекъл срок на валидност;
з) е с несъответствия между данните в 
електронния носител на информация и визу­
алната част на документа;
и) е с недостъпен за четене електронен 
носител на информация поради увреждане.“;
б) в т. 9 думите „документи за самоличност“ 
се заменят с „български лични документи“;
в) в т. 10 думите „документите за само­
личност“ се заменят с „българските лични 
документи“;
г) в т. 11 думите „документите за само­
личност“ се заменят с „българските лични 
документи“;
д) създава се т. 19:
„19. „Лица, на които е възложено със закон 
да изпълняват държавни функции“ са нота­
риусите и частните съдебни изпълнители.“
3. Създава се § 1а:
„§ 1а. Българските лични документи се 
издават с електронен носител на информация 
със записани биометрични данни при наличие 
на техническа възможност.“
§ 70. В преходните и заключителните раз­
поредби се правят следните изменения:
1. Параграф 2 се изменя така:
„§ 2. Българските лични документи се 
изработват съгласно препоръките на Между­
народната организация за гражданска авиация 
(ICAO) (Документ 9303), изискванията на 
Регламент (ЕО) № 1030/2002 на Съвета от 
13 юни 2002 г. относно единния формат на 
разрешенията за пребиваване за гражданите 
на трети страни, изискванията на Регламент 
(ЕО) № 380/2008 на Съвета от 18 април 2008 г. 
за изменение на Регламент (ЕО) № 1030/2002 
относно единния формат на разрешенията за 
пребиваване за гражданите на трети страни